गीता जैसे अतुलनीय ग्रंथ को बुद्धिगम्य बनाने की शंकर की चेष्टा कहाँ तक सफल रही है, यह तो विद्वत्समाज ही बता सकता है, पर मेरी अल्पबुद्धि के अनुसार इस प्रखर ज्ञानी ने जिस प्रकार गीता की टीका की है, वह उनके अद्वैत के सिद्धान्त को कुछ हद तक प्रतिष्ठित करती प्रतीत होती है, मगर गहराई से विश्लेषण करें तो गीता शंकर के सिद्धांतों का भी पूर्णतया समर्थन नहीं करती। गीता में ऐसे कई श्लोक हैं, जिन्हें आवश्यकतानुसार द्वैत और अद्वैत- दोनों का प्रमाण बनाया जा सकता है।